Dink jou in: Ná die Tweede Wêreldoorlog is Europa ’n ruïne. Die beelde wat ’n mens tans van verwoeste stede in Sirië sien – só lyk groot dele van Europa. Die vasteland is plat op sy rug.
’n Eerste stap was die stigting van die Europese steenkool- en staalgemeenskap met die Verdrag van Parys (1951), waardeur die drie Benelux-lande, Wes-Duitsland, Frankryk en Italië, ’n gemeenskaplike mark vir steenkool en staal geskep het. Die oorkoepelende doel was om die ses se ekonomieë op die duur sodanig te integreer dat die prys van oorlog te hoog word.
Dis in 1957 opgevolg met die stigting van die Europese Ekonomiese Gemeenskap (EEG), waardeur die ses ’n doeane-unie aangegaan en ’n enkele mark vir goedere en dienste geskep het.
Afrikaners, wat geneig is om die wêreld te veel deur hul eie bril te bekyk, het dikwels geen flou benul van die enorme erfenis van die twee wêreldoorloë op Europa nie. Dít, en nie ’n liberaal-internasionalistiese ideologie nie, was die belangrikste dryfveer agter die destydse Europese integrasieproses.
Maastricht het die vasteland se ekonomiese integrasie nog verder gevoer deur ’n gemeenskaplike mark sonder grense en volkome vrye verkeer van goedere en mense te skep. Ook die totstandkoming van die euro was ’n gevolg hiervan. En intussen het die 12 lidlande wat Maastricht onderteken het, tot 28 aangegroei deurdat al die Sentraal-Europese lande wat vroeër agter die Ystergordyn was, by die EU aangesluit het.
Dis egter nie wat gebeur het nie. Die EU-hoofkwartier in Brussel het in ’n logge Molog ontaard wat besluite oor die belaglikste klein dingetjies geneem het.
Dit het die bevolkings mettertyd behoorlik begin irriteer. ’n Eerste aanduiding van ’n opstand was toe die Franse en Nederlandse kiesers ’n voorgestelde enkele grondwet vir die EU in 2005 in referendums verwerp het.
Vanjaar word verkiesings in drie lande – Nederland, Frankryk en Duitsland – gehou wat ’n aanduiding kan gee van hoe die Europeërs daaroor dink, want die toekoms van die EU is by al drie ’n tema.
Dit wys dat die meeste kiesers nie teen die EU is nie, solank hy die onafhanklikheid van hul eie staat nie te veel aantas nie.
Ek dink die probleme van die EU was voorspelbaar. So samewerkinsooreenkoms werk net so lank dit goed gaan. Toe die ekonomie begin sukkel, was dit logies dat die mense nie wil deel nie en glo dat die ander een se sukkelende ekonomie die probleem is. Ek dink, met die uitsondering van Brittanje, dat die Moslem probleem nie die groot rede agter die agteruitgang van die EU is nie.
Leopold Scholtz jy kan dit maar net nie weerstaan nie né. Iewers moet jy ‘n steek inkry teen Afrikaners, of dit nou relevant of gevraagd is, of nie.
Ek dink die groot rede hoekom die EU begin ongewild raak in Europa is omdat dit gewerk het toe dit goed gegaan het. Nou dat die ekonomie druk, veral in die suidelike state, is dit logies dat die samewerking nou nie meer so sterk is nie. Met die uitsondering van Brittanje dink ek nie die invloei van Moslems is die groot rede nie. (Hoekom sal Frankryk nou wil wegbreek van Duitsland oor die Moslem instroming. Beide lande het ewe veel.)
“Ek betwyfel dit geensins dat die presidensie die dringendheid van hierdie kwessie besef en die aansoek so spoedig moontlik sal afhandel.”
JZ is besig om nog planne te beraam om vir tyd te speel. Hy gaan vra vir die selfde voordele as sy broer Mugabe
Zoempie is nie haastig nie , maar beslis besig om sy eendjies in ‘n ry te kry sodat daar soveel moontlik van die skuiwer gate benut kan word !